Case ID: 1224499
Sentence 0: Belə ki, Təqsirləndirilən şəxs 2020-ci ilin yanvar ayının əvvəllərində Bakı şəhəri, Sabunçu rayonunda yerləşən «Sabunçu bazarı»nda istintaqa məlum olmayan mənbədən 200 (iki yüz) manata qanunsuz olaraq 01 ədəd nömrəsi silinmiş, 1977-ci ildə zavod üsulu ilə istehsal edilmiş, 9 mm kalibrli, PM modelli “Makarov” konstruksiyalı, texniki cəhətdən saz və atəşə yararlı, yivli odlu silah hesab edilən tapança və bir ədəd üzərində «0948 2»rəqəmləri olan, zavod üsulu ilə hazırlanmış, 08 ədəd 9 mm kalibrli patron tutumuna malik olan, Makarov konstruksiyalı tapançaların funksional əhəmiyyət daşımayan komplekt hissəsi olmaqla, texniki cəhətdən saz sandlıqça (darağ) əldə etmiş, saxlamış və gəzdirmiş, xx xxxx 2020-ci il tarixdə Binəqədi RPİ-nin 5-ci PB-nin əməkdaşları tərəfindən keçirilmiş əməliyyat axtarış tədbirləri nəticəsində saat 20:00-da Bakı şəhəri, Binəqədi rayonu, 7-ci mikrorayon İlham Hacıyev küçəsində yerləşən qəbirstanlığın yaxınlığında saxlanılaraq Binəqədi RPİ 5-ci PB-nə gətirilmiş, orada saat 21:15-də üzərinə şəxsi axtarış keçirilərkən əynindəki göy rəngli cins şalvarın qara rəngli kəmərinin arxasından qeyd olunan odlu silah və onun komplekt hissəsi aşkar edilərək ondan götürülmüşdür.Bununla da, Təqsirləndirilən şəxs Azərbaycan Respublikası CM-nin 228.1-ci maddəsi ilə nəzərdə tutulan cinayət əməlini törətmişdir.